തിരുവല്ലയില് വാക്സിന് നല്കുന്നതില് സംഘര്ഷാവസ്ഥ പത്തനംതിട്ട: തിരുവല്ല താലൂക്ക് ആശുപത്രിയില് വാക്സിന് എടുക്കുന്നതുമായി ബന്ധപ്പെട്ട് ഇന്നലെ സംഘര്ഷം. വാക്സിനേഷന് കേന്ദ്രമായ ഡയറ്റില് ഇന്നലെ രാവിലെ പത്തരയോടെയാണ് സംഘര്ഷമുണ്ടായത്. നഗരസഭാ കൗണ്സിലറന്മാരായ പ്രദീപ് മാമ്മന് മാത്യു, ബിന്ദു റെജി കുരുവിള എന്നിവരും കോട്ടയം സ്വദേശികളായ യുവാക്കളും തമ്മിലുണ്ടായ തര്ക്കമാണ് സംഭവങ്ങള്ക്ക് തുടക്കമിട്ടത്. നഗരസഭയുടെ 23, 35 എന്നീ വാര്ഡുകളിലെ 200 പേര്ക്കുള്ള വാക്സിനേഷനാണ് കേന്ദ്രത്തില് ഇന്നലെ സജ്ജീകരിച്ചിരുന്നത്. ഓണ്ലൈനില് ബുക്ക് ചെയ്തവര്ക്കും, സ്പോട്ട് രജിസ്ട്രേഷനും പ്രത്യേകം ക്യൂ ഒരുക്കിയിരുന്നു. തിരക്ക് വര്ദ്ധിച്ചതോടെ പ്രദേശവാസികള്ക്ക് വാക്സിന് ലഭിക്കില്ലെന്ന ആശങ്കയില് കോട്ടയം സ്വദേശികള്ക്ക് വാക്സിന് നല്കുന്നതിനെ കൗണ്സിലന്മാര് എതിര്ത്തു. തുടര്ന്നുണ്ടായ വാക്കേറ്റമാണ് സംഘര്ഷത്തിലേക്ക് നീങ്ങിയത്. തുടര്ന്ന് തിരുവല്ല എസ്.ഐയുടെ നേതൃത്വത്തിലുള്ള പൊലീസ് സംഘവും നഗരസഭാ ചെയര്പേഴ്സണ് ബിന്ദു ജയകുമാറും സ്ഥലത്തെത്തി സംഘര്ഷാവസ്ഥ ഒഴിവാക്കുകയായിരുന്നു. കോട്ടയം സ്വദേശികള്ക്കും വാക്സിന് നല്കിയിരുന്നു.The post തിരുവല്ലയില് വാക്സിന് നല്കുന്നതില് സംഘര്ഷാവസ്ഥ first appeared on MalayalamExpressOnline.